|  |
| --- |
| grbrh |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT  OPĆINSKI NAČELNIK |
|  |
| KLASA: 080-02/17-01/01 |
| URBROJ: 2142-02-02/1-17-21 |
| Punat, 9. svibnja 2017. godine |

Na temelju članka 22. Odluke o komunalnom redu („Službene novine Primorsko goranske županije“, broj 20/08, 25/09 i 6/13) općinski načelnik donosi

**ODLUKA  
o lokacijama za postavljanje plakata i oglasa za vrijeme**

**predizborne promidžbe u Općini Punat**

**Članak 1.**

Ovom Odlukom utvrđuju se lokacije, iznosi naknade, te način i rokovi plaćanja iste, za korištenje javne površine i drugih nekretnina, stvari i uređaja u vlasništvu Općine Punat (u daljnjem tekstu javni prostor) u svrhu postavljanja plakata i oglasa za vrijeme predizborne promidžbe u Općini Punat.

**Članak 2.**

Plakati i oglasi za vrijeme predizborne promidžbe na području Općine Punat mogu se postavljati na slijedećim lokacijama:

1. Oglasne ploče na području Punat i Stare Baške – po jedan plakat svaka stranka /nezavisni kandidati
2. Na čekaonici autobusne stanice – po jedan plakat svaka stranka/nezavisni kandidati

**Članak 3.**

Naknada za postavljanje plakat i oglasa utvrđuje se u iznosu od 200,00 kuna neto po stranci/nezavisnom kandidatu.

**Članak 4.**

Zainteresirane stranke/nezavisni kandidati podnose zahtjev za postavljanjem plakata i oglasa Jedinstvenom upravnom odjelu Općine Punat.

Jedinstveni upravni odjel donosi Rješenje kojim se odobrava postavljanje plakata i oglasa na lokacijama utvrđenim člankom 2. ove Odluke s iznosom naknade i rokom plaćanja iste.

Prilikom postavljanja plakat i oglasa potrebno je pridržavati se odredaba Odluke o komunalnom redu Općine Punat.

**Članak 5.**

Stranke su obvezne same postaviti oglase kao i nakon izbora iste ukloniti i to u roku najkasnije 8 (osam) dana nakon dana izbora.

Ukoliko plakati i oglasi ne budu uklonjeni iste će ukloniti komunalno društvo „Črnika“ o trošku stranke/nezavisnog kandidata.

**Članak 6.**

Na sam dan izbora potrebno je ukloniti sve plakate koji se nalaze u krugu 50 metara od biračkih mjesta.

**Članak 7.**

Ova Odluka stupa na snagu danom donošenja.

OPĆINSKI NAČELNIK:

Marinko Žic, v.r.